Noua atitudine este să nu se consume nimic în exces. Chiar şi ceaiurile pentru lactaţie pot da dependenţă şi, ca să nu se intre într-un cerc vicios, cea mai bună stimulare a lactaţiei este copilul pus la sân. Hrănirea lui nestresată şi alimentaţia corectă a mamei ajută şi la calitatea alăptării. Ceaiul recomandat este cel de fenicul, care este mai puţin vehiculat, dar este foarte bun ca stimulant, la fel ca anasonul şi chimenul. Ca alimente, mama trebuie să mănânce ce simte nevoia, dar în limite normale şi cu condiţia să nu îi creeze disconfort digestiv. Dacă ea tolerează alimente crude precum salatele, poate să le consume fără probleme. Acestea o vor ajuta oferindu-i echilibrul nutriţional necesar şi imbunătăţind astfel şi lactaţia. O mama care alaptează nu trebuie în niciun caz să ţină dietă.